“Nyɛɛ Kpale Kɛ Ba Nyɛ Hyɛlɔ, Kɛ Nyɛ He Bulɔ ɔ Ngɔ” (1 Petro 2:​25)\nFÃ 1 “Tohi Nɛ Laa a, Ma Ya Hla Mɛ”\nFÃ 2 Yeyeeye Peemi—“Nihi Haoɔ Wɔ Be Tsuaa Be”\nFÃ 3 Ke Nɔ Ko Pee Mo Nɔdɔ Nɔ́—“Ke Nɔ Ko Kɛ E Nyɛmi Ngɛ Sane Ko”\nFÃ 4 He Nile Nɛ Kojoɔ Nɔ—‘Du Ha Mi Konɛ Ye Yayami Ɔmɛ Tsuo Nɛ A Je Ye He’\nFÃ 5 “Nyɛɛ Kpale Kɛ Ba Nyɛ Hyɛlɔ, Kɛ Nyɛ He Bulɔ ɔ Ngɔ”\nKANE NGƐ Abua Afrikaans Albanian Amerika Mumuihi A Gbi Amharic Arabic Armenian Australia Mumuihi A Gbi Aymara Azerbaijani Azerbaijani (Cyrillic) Baoule Basque Bassa (Cameroon) Bengali Bicol Bislama Boulou Bulgarian Cambodian Catalan Cebuano Chichewa Chile Mumuihi A Gbi Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Cinyanja Colombia Mumuihi A Gbi Croatian Czech Damara Dangme Danish Douala Drehu Dutch Edo Efik English Estonian Ewe Fijian Finland Mumuihi A Gbi Finnish French French Mumuihi A Gbi Ga Galician Georgian German Gokana Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Icelandic Igbo Iloko Indonesia Mumuihi A Gbi Indonesian Isoko Italian Italy Mumuihi A Gbi Japan Mumuihi A Gbi Japanese Kannada Karen (S'gaw) Kazakh Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Mumuihi A Gbi Korean Krio Kwangali Kwanyama Lamba Latvian Lenje Lingala Lithuanian Lomwe Luganda Lunda Luo Macedonian Macua Malagasy Malay Malayalam Maltese Mambwe-Lungu Marathi Marshallese Mauritian Creole Maya Mexico Mumuihi A Gbi Mixe Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Niuean Norwegian Nyaneka Nyungwe Nzema Okpe Oromo Ossetian Otetela Pangasinan Papiamento (Curaçao) Persian Peru Mumuihi A Gbi Pidgin (Cameroon) Poland Mumuihi A Gbi Polish Portuguese Portuguese (Portugal) Punjabi Quebec Mumuihi A Gbi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russia Mumuihi A Gbi Russian Samoan Sango Sena Sepedi Serbian Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tiv Tongan Totonac Tshiluba Tshwa Tsonga Turkish Turkmen Twi Tzotzil Ukrainian Umbundu Urdu Urhobo Uruund Uzbek Valencian Venda Venezuela Mumuihi A Gbi Vietnamese Wallisian Waray-Waray Wolaita Xhosa Yoruba Zande Zapotec (Isthmus) Zimbabwe Mumuihi A Gbi Zulu\nKpale Kɛ Ba Yehowa Ngɔ\n“Nyɛɛ Kpale Kɛ Ba Nyɛ Hyɛlɔ, Kɛ Nyɛ He Bulɔ ɔ Ngɔ”\nAnɛ o kɛ nyagbahi nɛ a sɛsɛ he ngɛ womiyo nɛ ɔ mi ɔ eko kpe lo? Ke jã a, lɛɛ pi mo pɛ nɛ o ngɛ jamɛ a si fɔfɔɛ ɔ mi. Mawu sɔmɔli anɔkualetsɛmɛ nɛ a tu a he munyu ngɛ Baiblo ɔ mi kɛ ni nɛmɛ nɛ a ngɛ mwɔnɛ ɔ a kpɛti nihi fuu kɛ si fɔfɔɛhi kaa kikɛ nɛ ɔ kpe. Yehowa ye bua mɛ nɛ a nyɛ da haomi ɔmɛ a nya. Mo hu e maa ye bua mo.\nYehowa maa ye bua mo ke o kpale kɛ ba e ngɔ\nMO NÁ nɔ mi mami kaa, Yehowa maa ye bua mo ke o kpale kɛ ba e ngɔ. E maa ye bua mo nɛ o be yeyeeye pee, o kɛ nihi a he tɔmihi maa pa mɛ, o ma ná he nile kpakpa, nɛ o tue mi maa jɔ mo. Enɛ ɔ maa wo mo he wami nɛ o maa piɛɛ Yehowa sɔmɔli a he kɛ sɔmɔ lɛ. O si fɔfɔɛ ɔ ma ba pee kaa Kristofohi nɛ a hi si ngɛ kaseli ɔmɛ a be ɔ mi ɔ a ti ni komɛ a si fɔfɔɛ ɔ pɛpɛɛpɛ. Bɔfo Petro ngma ngɛ a he ke: “Jinɛ nyɛ laa blɔ kaa tohi. Se amlɔ nɛ ɔ, nyɛ kpale kɛ ba nyɛ hyɛlɔ, kɛ nyɛ he bulɔ ɔ ngɔ.”—1 Petro 2:25.\nAtsinyɛ jemi ko be he kaa nɔ́ nɛ hi pee kulaa nɛ o maa pee ji, nɛ́ o maa kpale o se kɛ ba Yehowa ngɔ. Mɛni he je? Ejakaa ke o pee jã a, Yehowa bua maa jɔ. (Abɛ 27:11) Kaa bɔ nɛ o le ɔ, Yehowa ngɛ he numi, enɛ ɔ he ɔ, ke wa pee nɔ́ yaya a, e haoɔ lɛ, nɛ ke wa pee nɔ́ kpakpa a, e bua jɔɔ. Ngɛ anɔkuale mi ɔ, Yehowa nyɛ we wa nɔ kaa wa sɔmɔ lɛ. (5 Mose 30:19, 20) Baiblo he ní lelɔ ko ngɔ adesa tsui kɛ to sinya he. E ngma ke: “Nɔ ko be nyɛe ma bli ngɛ kpo nɔ. E sa nɛ a bli ngɛ mi blɔ.” Enɛ ɔ he ɔ, ke wa jeɔ suɔmi mi nɛ waa kɛ wa tsui tsuo sɔmɔɔ Yehowa a, wa ma nyɛ ma bli wa tsui nya ha lɛ. Ke wa pee jã a, lɔ ɔ tsɔɔ kaa wa ha Mawu nike ní ko nɛ he jua wa. Lɔ ɔ ji anɔkuale nɛ wa ye lɛ ɔ nɛ. Enɛ ɔ ma ha Mawu ma ná bua jɔmi wawɛɛ nitsɛ. Anɔkuale mi ɔ, nɔ́ ko be nɛ waa kɛ maa to bua jɔmi nɛ wa ma ná ngɛ Yehowa jami mi ɔ he.—Bɔfo Ɔmɛ A Ní Tsumi 20:35; Kpojemi 4:11.\nJehanɛ se ɔ, ke o ba bɔni Yehowa jami ekohu kaa Kristofo no ɔ, o nine maa su mumi mi níhi nɛ hia mo ɔ a nɔ. (Mateo 5:3) Ngɛ mɛni blɔ nɔ? Nihi ngɛ je kɛ wɛ biɔ ke, ‘Mɛni he je nɛ wa ba je mi?’ A suɔ nɛ a maa le yi mi tomi he je nɛ wa ngɛ si himi mi ngɛ. E ji hiami nɔ́ ko nɛ Yehowa kɛ wo adesahi a mi. E bɔ wɔ konɛ wa ná bua jɔmi ngɛ e sɔmɔmi mi. Wa tsui maa nɔ wa mi wawɛɛ nitsɛ ke wa le kaa suɔmi mi wa jeɔ kɛ sɔmɔɔ Yehowa.—La 63:1-5.\nWa kpa mo pɛɛ, Yehowa suɔ nɛ o kpale kɛ ba e ngɔ. Mɛni tsɔɔ jã? Mo susu he nɛ o hyɛ: Wa sɔle wawɛɛ loko wa pee womiyo nɛ ɔ nɛ. Eko ɔ, asafo mi nɔkɔtɔma ko, loo o nyɛmi Kristofo no ko lɛ ngɔ womiyo nɛ ɔ kɛ ba ha mo. Enɛ ɔ wo mo he wami nɛ o kane nɛ o kɛ e mi munyu ɔ tsu ní. Enɛ ɔmɛ tsuo tsɔɔ kaa Yehowa hɛ ji o nɔ. Mohu ɔ, e ngɛ mo gblae blɛuu kɛ ba e ngɔ.—Yohane 6:44.\nKe wa le kaa Yehowa hɛ ji e sɔmɔli nɛ a laa a nɔ ɔ, e ma nyɛ maa wo wa bua. Enɛ ɔ ji nɔ́ nɛ nyɛmiyo ko nɛ a tsɛɛ lɛ ke Donna a ba yɔse. E de ke: “Bɔɔbɔɔbɔɔ ɔ, i je anɔkuale ɔ mi, se i pɔɔ munyu nɛ ngɛ La 139:23, 24 ɔ he susumi. A de ngɛ lejɛ ɔ ke: ‘Mawu, hyɛ ye tsui mi nɛ o le mi. Kaa mi nɛ o hyɛ, nɛ o na níhi nɛ ngɛ ye juɛmi mi. Hyɛ kaa yayami ko pa ngɛ ye mi lo, nɛ o ngɔ mi kɛ fɔ blɔ nɛ kɛ nɔ yaa neneene wami mi ɔ nɔ.’ I le kaa pi je ɔ mi nɛ e sa kaa ma hi. Ye he mi jɔɛ mi. I le kaa Yehowa asafo ɔ mi ji he nɛ e sa kaa ma hi. I ba yɔse kaa Yehowa kua we mi; imi lɛ e sa nɛ ma kpale kɛ ba e ngɔ. Nɛ ye bua jɔ wawɛɛ kaa i pee jã!”\n“I ba yɔse kaa Yehowa kua we mi; imi lɛ e sa nɛ ma kpale kɛ ba e ngɔ”\nWa je wa tsui mi nɛ wa ngɛ sɔlee kaa mo hu o ma ba ná ‘bua jɔmi nɛ Yehowa haa nɔ’ ɔ ekohu. (Nehemia 8:10) O be o he piae kɔkɔɔkɔ kaa o kpale kɛ ba Yehowa ngɔ.\nSanehi Nɛ Nihi Nɛ A Suɔ Kaa A Maa Kpale Kɛ Ba Yehowa Ngɔ ɔ Biɔ Kɛ A Hetohi\nJIJE MA JE SISI NGƐ?\nKe hiɔ nu nɔ ko nɛ e ngɛ he wami náe ɔ, eko ɔ, e he maa hia nɛ e je níhi nɛ e peeɔ sa a, a peemi sisi bɔɔbɔɔbɔɔ. Jã kɛ̃ nɛ ke o bɔɔ mɔde kaa o maa kase Ngmami ɔ bɔɔbɔɔbɔɔ daa ligbi ɔ, o maa pee Kristofo no nɛ ngɛ kã ekohu. Ko susu kaa e sa nɛ o pee nɔ́ tsuaa nɔ́ si kake.Eko ɔ, o kɛ hɛngmɛfia bɔɔ ma nyɛ maa kane Baiblo ɔ, loo o maa fia nɛ o bu tue, loo o maa kane asafo ɔ womi ɔmɛ eko, loo o maa ya jw.org ɔ nɔ, aloo o ma nyɛ maa hyɛ ní peemihi nɛ yaa nɔ ngɛ tv.jw.org ɔ nɔ ɔ eko. Jehanɛ se ɔ, moo bɔ mɔde nɛ o ya asafo mi kpe amlɔ nɔuu. Nɔ́ nɛ pe kulaa a, moo sɔle ha Yehowa nɛ o de lɛ nɛ e ye bua mo. “Nyɛɛ ngɔ nyɛ haomi ɔmɛ tsuo ngɔ fɔ e nɔ; ejakaa lɛ nɛ e hyɛɛ nyɛ nɔ.”—1 Petro 5:7.\n“E pee mi zo po kaa ma sɔle be mi nɛ i kpa Yehowa jami ɔ. Benɛ i ná kã nɛ i sɔle se ɔ, asafo ɔ mi nɔkɔtɔma ko ba slaa mi. E ye bua mi nɛ i nu sisi kaa Yehowa hɛ ji ye nɔ. Asafo mi nɔkɔtɔma nɛ ɔ wo mi ga kaa ma bɔni Baiblo ɔ kane mi daa ligbi. Benɛ i pee jã a, i ná kã nɛ i bɔni asafo mi kpehi yami. Pee se ɔ, i je fiɛɛmi yami sisi ekohu. Ye bua jɔ wawɛɛ kaa Yehowa kua we mi.”—Eeva.\nANƐ ASAFO Ɔ MA HE MI HƐMUƆ LO?\nMo ná nɔ mi mami kaa asafo ɔ mi bimɛ ɔmɛ ma nya o he. A be munyu tue kɛ si mo, nɛ a be mo kojoe hulɔ, mohu ɔ, a maa tsɔɔ mo kaa a suɔ mo, nɛ a maa wo mo he wami.—Hebri Bi 10:24, 25.\n“E pee mi zo kaa ma kpale kɛ ya Matsɛ Yemi Asa a nɔ. I susuɔ bɔ nɛ nyɛmimɛ ɔmɛ maa pee a ní ngɛ ye he ha a he. Nyɛmimɛ yi nikɔtɔma amɛ a ti nɔ kake nɛ e le mi benɛ i ngɛ asafo ɔ mi jeha 30 nɛ be ɔ de mi ke, ‘Ye Bi, mo hee, o kpale kɛ ba we!’ Munyu nɛ ɔ ta ye tsui he saminya. I kpale kɛ ba we niinɛ.”—Javier.\n“I ya Matsɛ Yemi Asa a nɔ nɛ i ya hi si ngɛ se sɛ ɔmɛ eko nɔ bɔ nɛ pee nɛ nɔ ko nɛ kó na mi. Se kɛ̃ ɔ, nihi fuu yo mi. A kai benɛ i ji jokuɛ nɛ i yaa asafo mi kpehi ɔ. A he mi hɛmuɔ, nɛ a fua mi kɛ bua jɔmi, enɛ ɔ ha nɛ ye tsui nɔ ye mi. I nu he kaa i ba we.”—Marco.\nMƐNI BLƆ NƆ ASAFO MI NIKƆTƆMA AMƐ MAA GU KƐ YE BUA MI?\nAsafo mi nikɔtɔma amɛ ma je mi mi jɔmi kpo kɛ tsɔɔ mo. A ma je o yi kaa o ma ‘suɔmi nɛ o ngɛ sa a’ nɔ wo mi ekohu. (Kpojemi 2:4) A maa je mɔbɔ nami mi kɛ ye bua mo konɛ o dla níhi nɛ tɔ̃tɔ̃ ɔ, nɛ a maa ‘to a tsui si blɛuu kɛ pee nɔ́ nɛ ɔ.’ (Galatia Bi 6:1; Abɛ 28:13) Eko ɔ, asafo mi nikɔtɔma amɛ maa to blɔ nya konɛ nɔ ko kɛ mo nɛ ba kase womihi kaa Draw Close to Jehovah loo “Nyɛɛ To Nyɛ He Ngɛ Mawu Suɔmi ɔ Mi” ɔ a kpɛti kake. Mo ná nɔ mi mami kaa asafo mi nikɔtɔma amɛ maa wo o bua, nɛ a maa ye bua mo kɛ ya si benɛ o he maa wa ngɛ Mawu jami mi ekohu.—Yesaya 32:1, 2.\n“Asafo mi nikɔtɔma amɛ suu ye he ngɛ jeha kpaanyɔ nɛ i gbɔjɔ ɔ mi. Ligbi ko ɔ, asafo mi nɔkɔtɔma ko tsɔɔ mi foni ko nɛ e po i kɛ ni komɛ. E ha nɛ i kai bua jɔmi nɛ i ná benɛ i ngɛ Yehowa sɔmɔe ɔ, enɛ ɔ ha nɛ i suɔ kaa ma sɔmɔ Yehowa konɛ ma ná bua jɔmi ekohu. Asafo mi nikɔtɔma amɛ je suɔmi mi nɛ a ye bua mi nɛ i ba bɔni Yehowa jami ekohu.”—Victor.\n“E Maa Waje Mo”\nLahi fuu ngɛ wa la womi nɛ ji ‘La Wawɛɛ Kɛ Bua Jɔmi’ Ha Yehowa a mi nɛ taa nɔ tsui he, nɛ ma nyɛ maa wo o bua, nɛ maa wo mo he wami konɛ o je Mawu jami ɔ sisi ekohu. Kaa nɔ hyɛmi nɔ́ ɔ, mo susu la 38 mi munyu ɔ he nɛ o hyɛ. A kɛ la nɛ ɔ mi munyu ɔ da 1 Petro 5:10 nɔ, nɛ la a yi ji, “E Maa Waje Mo.”\nNɔ́ ko he je Mawu ha nɛ o ba le lɛ;\nO je diblii mi kɛ ba e la he.\nYehowa na ngɛ o tsui mi kaa o suɔ lɛ,\nNɛ o suɔ kaa o maa pee nɔ́ nɛ da.\nO wo lɛ si kaa o ma sɔmɔ lɛ;\nE maa ya nɔ e maa ye bua mo daa.\nMawu ngɔ e Bi Kristo kɛ ha ngɛ o he;\nE suɔ kaa e hi ha mo daa kɛ daa.\nKe e ngɔ e Bi Kristo kɛ ha ngɛ o he,\nNá nɛ o le kaa e maa waje mo.\nYehowa Mawu hɛ be o nɔ jee,\nE maa ye bua e we bi daa kɛ daa.\nYesu muɔ nɛ he jua wa Yehowa kɛ he mo.\nE maa waje mo daa, e maa ye bua mo daa.\nMawu maa bu o he nɛ e maa tsɔɔ mo blɔ daa.\nKe o ngɛ hlae nɛ o maa bu la nɛ ɔ kɛ Matsɛ Yemi la kpahi nɛ a kɛ nya la a tue ɔ, hyɛ BAIBLO KASEMI NÍHI > LAHI.\nA Ba Fiaa La